《柳梢青 建溪归舟泊旧馆同尹侯介臣》
清代·李良年

小泊沙村，旧曾来处，细认柴门。子久秋山，襄阳雨树，正带斜曛。

猿多雁少休论。且共把、天涯数樽。半舫香兰，一灯红叶，三四归人。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。